Yawda Ɔberɛfɛw 3, 2022 na UEFA Europa Conference League ekuwekuw akansi no kɔr n’ewiei. Akansi no kɔr n’ewiei no, UEFA Mpanyimfo dze bɔtoo gua dɛ Dwowda ewiaber ber a abɔ duebien pɛpɛɛpɛr na wɔdze R16 nhyehyɛɛ pon no bɔto gua. Nokwar, UEFA Europa Conference League mpanyimfo edzi hɔn bɔhyɛ do dze R16 nhyehyɛɛ pon no abɔto gua.
UEFA Europa League R16 no, wɔayɛ no dɛ, bɔɔlbɔkuw a osii akan wɔ UEFA Europa League mu a otumii tɔɔ do ebiasa wɔ no kuw mu no, ɔpan besi bi. Nna tserɛ, Bodo/Glimt, AEK Lanarka, Ludogorets, Braga na dza wɔkeka ho a wotumii tɔɔ do ebiasa wɔ hɔn ekuwekuw ahorow no mu wɔ UEFA Europa League ekuwekuw akansi no mu no ka UEFA Europa Conference League R16 nhyehyɛɛ pon yi ho. Bɔɔlbɔkuw ahorow a wɔka R16 nhyehyɛɛ pon yi ho nye dza wɔka do yi; Ludogorets, Braga, AEK Lanarka, CFR Cluj, Bodo/Glimt, Trabzonspor, Lazio, Sherrif Tiraspol, Fiorentina, Qarabag, FC Basel, RSC Anderlecht, Ludogorets, Partizan, Dnipro-1, KAA Gent na Lech Poznan
1. Qarabag 🇦🇿 na KAA Gent 🇧🇪
2. Trabzonspor 🇹🇷 na FC Basel 🇨🇭
3. Lazio 🇮🇹 na CFR Cluj 🇷🇴
4. Bodo/Glimt 🇳🇴 na Lech Poznan 🇵🇱
5. Braga 🇵🇹 na Fiorentina 🇮🇹
6. AEK Lanarka 🇨🇾 na Dnipro-1🇺🇦
7. Sherrif Tiraspol 🇲🇩 na Partizan 🇷🇸
8. Ludogorets🇧🇬 na RSC Anderlecht 🇧🇪
Hyɛ no nsew dɛ, hɔn a wodzii kan wɔ hɔn ekuwekuw akansi no mu no nnka ho. Hɔn dze, wɔkɔ hɔn enyim dadaw na mbom hɔn a wɔtɔɔ do ebien no na wobehyia hɔn a wɔtɔɔ do ebiasa wɔ UEFA Europa League League ekuwekuw no mu no. Dɛm ntsi, bɔɔlbɔkuw binom tse dɛ OGC Nice, Villarreal, West Ham na dza wɔkeka ho a wodzii kan wɔ hɔn ekuwekuw akansi no mu no kɔ hɔn enyim dadaw.
Da pɔkyee a akansi ahorow yi bɔkɔ do no mmbae na mbom afe 2023 na ɔbɔkɔ do. Sɛ da no ba a, akannews.com dze bɔtɔ gua. Afe 2021-2022 dze no, nna ɔyɛ dza odzi kan koraa. Italy bɔɔlbɔkuw AS Roma na wɔgyee kɔɔpoow no sii hɔn nan do. Woana na obotum agye afe yi dze no esi ne nan do? Kyerɛ w’adwen wɔ hɛn adwenkyerɛ adaka a ɔwɔ Facebook, Twitter na LinkedIn prama do no.
